**DĖL PAVEDIMO LAIKINAI EITI ROKIŠKIO R. KAVOLIŠKIO MOKYKLOS-DARŽELIO DIREKTORIAUS PAREIGAS**

2018 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu ir atsižvelgdama į Rokiškio rajono savivaldybės tarybos 2018 m. birželio 29 d. sprendimą Nr. TS-179 „Dėl Dainoros Mineikienės atleidimo iš Rokiškio r. Kavoliškio mokyklos-darželio direktorės pareigų“, Rokiškio rajono savivaldybės taryba n u s p r e n d ž i a,

Pavesti Rokiškio r. Kavoliškio mokyklos-darželio direktoriaus pavaduotojai ugdymui, priešmokyklinio ugdymo pedagogei Sonatai Stoškuvienei nuo 2018 m. rugpjūčio 1 d. iki bus paskirtas direktorius (išrinktas konkurso būdu) laikinai eiti Rokiškio r. Kavoliškio mokyklos-darželio direktoriaus pareigas.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PAVEDIMO LAIKINAI EITI ROKIŠKIO R. KAVOLIŠKIO MOKYKLOS-DARŽELIO DIREKTORIAUS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pavesti Rokiškio r. Kavoliškio mokyklos-darželio direktoriaus pavaduotojai ugdymui, priešmokyklinio ugdymo pedagogei Sonatai Stoškuvienei laikinai eiti Rokiškio r. Kavoliškio mokyklos-darželio direktoriaus pareigas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas.

**Sprendimo projekto esmė.**

Rokiškio rajono savivaldybės tarybos 2018 m. birželio 29 d. sprendimu Nr. TS-179 „Dėl Dainoros Mineikienės atleidimo iš Rokiškio r. Kavoliškio mokyklos-darželio direktorės pareigų“ Dainora Mineikienė 2018 m. liepos 9 d. buvo atleista iš Rokiškio r. Kavoliškio mokyklos-darželio direktoriaus pareigų, todėl būtina paskirti l. e. p. direktorių.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio r. Kavoliškio mokyklai-darželiui bus paskirtas l. e. p. direktorius;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Kavoliškio mokyklai-darželiui bus paskirtas l. e. p. direktorius, kuris organizuos biudžetinės įstaigos darbą, kad būtų įgyvendinami mokyklos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

L. e. p. direktoriui bus mokama priemoka iš Mokinio krepšelio lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė